
VENDIM
Nr. 341, datë 9.6.2021

PËR MIRATIMIN E MODELIT TË PROSPEKTIT BID

Në mbështetje të nenit 100 të Kushtetutës dhe të pikës 1, të nenit 9, të ligjit nr. 63/2020, “Për përmirësimin e zonave të biznesit (BID)”, me propozimin e ministrit të Financave dhe Ekonomisë, Këshilli i Ministrave 

VENDOSI:

1. Miratimin e modelit të prospektit BID, sipas shtojcës 1, që i bashkëlidhet këtij vendimi dhe është pjesë përbërëse e tij. 
2. Ngarkohen njësitë e vetëqeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe
SHTOJCË 1
MODELI I PROSPEKTIT BID

	Prospekti BID

	Emri i BID-it
	
	Kohëzgjatja
	

	Vendndodhja e BID-it
	Qarku
	Bashkia
	Njësia administrative
	Lagjja/Fshati
	Bulevardi/
Rruga/ët
	Emërtime identifikuese të zonës

	
	
	
	
	
	
	

	Propozuesi/t i BID-it:
	

	Marrja e autorizimit nga Bashkia _____________ 
	Nr.
	Datë

	
	
	

	Të dhënat e prospektit BID_________

	1. Përcaktimi dhe përshkrimi i zonës BID
	Dokumentacion shtesë bashkëlidhur:
Po  □  
- Harta e zonës BID
- Lista e njësive tregtare në zonën BID dhe poseduesve të tyre
- Autorizimi i bashkisë për propozimin për BID të paraqitur nga propozuesi i BID

	Përshkrim:
[Përshkruani zonën BID të zgjedhur për krijimin e BID, veçantitë e saj, historinë, tipologjinë e bizneseve etj., duke pasur parasysh se zona BID është një zonë e caktuar gjeografike e një bashkie në Republikën e Shqipërisë, e zgjedhur sipas kriterit objektiv të afërsisë së vendndodhjes së njësive tregtare dhe e propozuar për t’u zhvilluar nëpërmjet krijimit të BID-it. 

Në listën e njësive tregtare përfshihet çdo pasuri e paluajtshme që ndodhet në zonën BID dhe që përdoret për qëllime tregtare ose jofitimprurëse dhe jo për qëllime banimi. Nuk konsiderohen njësi tregtare, për qëllime të prospektit BID, mjediset apo zyrat në të cilat njësia e vetëqeverisjes vendore apo qendrore apo institucionet fetare ushtrojnë veprimtarinë dhe funksionet e tyre. Për çdo njësi tregtare do të përcaktohet poseduesi i saj, i cili është pronari, qiramarrësi apo posedues tjetër i njësisë tregtare në zonën BID, regjistruar në Shqipëri, qoftë si person juridik apo fizik tregtar, duke përfshirë por pa u kufizuar në shoqërinë e ndërtimit të njësisë tregtare, dhe që kryen veprimtari në njësinë tregtare dhe ka detyrimin për të paguar taksat/tarifat vendore për veprimtarinë e tij në këtë njësi tregtare]. 


	2. Qëllimi dhe vizioni i BID-it 
	Dokumentacion shtesë bashkëlidhur:
Po  □           Jo  □

	Përshkrim:
[Përcaktoni cili është qëllimi dhe vizioni i BID-it dhe përshkruani se si përputhet ai me vizionin e bashkisë për zhvillimin e zonës BID dhe për respektimin e standardeve mjedisore dhe legjislacionit në fuqi për mbrojtjen e mjedisit.]

	3. Deklarata e shërbimeve ekzistuese bazë të ofruara nga Bashkia ose ndonjë autoritet tjetër publik.
	Dokumentacion shtesë bashkëlidhur:
Po  □           Jo  □

	Përshkrim:
[Përshkruani shërbimet ekzistuese që ofrohen në zonën BID nga autoritetet publike.]

	4. Deklarata e punëve dhe shërbimeve shtesë që do të mundësohen nga BID-i.

	Dokumentacion shtesë bashkëlidhur:
Po  □           
Plani i biznesit dhe plani i investimeve (të cilat të përgatiten si një dokument i vetëm)

	Përshkrim: 
[Përshkruani punët dhe shërbimet shtesë që do të mundësohen nga krijimi i BID-it dhe do të sigurohen nga organizata BID, vetëm në përputhje me interesin e përbashkët të paguesve të kuotës BID, sipas Planit të biznesit dhe Planit të investimeve (bashkëngjitur këtij prospekti), vetëm në zonën BID dhe sipas statutit të organizatës BID përkatëse.

Plani i biznesit duhet të përfshijë: 
- punët dhe shërbimet shtesë në zonën BID;
- Planin e investimeve;
- planet financiare, përfshirë burimet e të ardhurave dhe shpenzimet e parashikuara;
- plan menaxhimi të zonës BID.]


	5. Deklarata për kohëzgjatjen e BID-it, datës së fillimit dhe të datës së përfundimit të BID-it dhe të detyrimit për pagesën e kuotës BID. 
	Dokumentacion shtesë bashkëlidhur:
Po  □           Jo  □

	Përshkrim: 
[Përcaktoni kohëzgjatjen e BID-it, përfshirë datën e fillimit dhe datën e përfundimit të BID-it dhe të detyrimit për pagesën e kuotës BID. Kohëzgjatja e BID-it mund të jetë me afat jo më pak se 3 vjet dhe jo më shumë se 7 vjet, me të drejtë ripërtëritje.]


	6. Kriteret objektive ku bazohet llogaritja e kuotës BID. 
	Dokumentacion shtesë bashkëlidhur:
Po  □           Jo  □

	Përshkrim: 
[Përcaktoni kriterin/kriteret ku është bazuar llogaritja e kuotës BID dhe argumentoni arsyet e përzgjedhjes së këtij/këtyre kritereve. Kriteret dhe llogaritjet të bazohen në ligjin nr. 63/2020 dhe vendimin e Këshillit të Ministrave për metodologjinë e llogaritjes dhe kufijtë e kuotës BID.]

	7. Shuma e kuotës BID, detyrimi për zbatimin e saj mbi paguesit e kuotës BID, afati i zbatueshmërisë së Kuotës BID dhe të pagesës së saj dhe shpjegime lidhur me mënyrën e mbledhjes së kuotës BID. 
	Dokumentacion shtesë bashkëlidhur:
Po  □   
- Lista e paguesve të kuotës BID (e cila mund të parashikohet në të njëjtin dokument me listën e njësive tregtare dhe poseduesve)

	Përshkrim:
[Përcaktoni shumën e kuotës BID të llogaritur sipas kritereve në pikën “dh” më sipër dhe detyrimin për zbatimin e saj mbi paguesit e kuotës BID. Afati i zbatueshmërisë së kuotës BID do të jetë për të gjithë kohëzgjatjen e BID. Përcaktoni gjithashtu se si do të mblidhet kuota BID ose opsionet e mbledhjes të cilat do të finalizohen në Marrëveshjen operacionale me bashkinë, afatin e pagesës së saj, ku do të kryhet pagesa dhe nëse do të kryhet në një këst apo disa këste për çdo vit kalendarik brenda tremujorit të parë të vitit kalendarik përkatës.] 

	8. Përjashtimet nga pagimi i kuotës BID. 
	Dokumentacion shtesë bashkëlidhur:
Po  □           Jo  □

	Përshkrim:
[Përcaktoni kategoritë e njësive tregtare apo të poseduesve të njësive tregtare që përjashtohen nga pagesa e kuotës BID. Organizata BID, me seli në zonën BID, shkollat dhe spitalet me pronësi shtetërore, komunitetet fetare, njësitë e qeverisjes qendrore dhe të vetëqeverisjes vendore që ndodhen në zonën BID, mund të lirohen nga pagimi i kuotës BID. Prospekti mund të parashikojë edhe kategori të tjera, të cilat përjashtohen nga pagesa e kuotës BID.] 


	9. Detyrime të tjera me natyrë financiare ose jofinanciare për qëllime të mbarëvajtjes së planeve të parashikuara në prospektin BID.
	Dokumentacion shtesë bashkëlidhur:
Po  □           Jo  □

	Përshkrim:
[Përcaktoni nëse, krahas detyrimit për pagesën e kuotës BID, parashikohen detyrime të tjera me natyrë financiare apo jofinanciare që do t’u zbatohen paguesve të kuotës BID, për mbarëvajtjen e Planit të biznesit dhe Planit të investimeve të BID-it (bashkëngjitur këtij prospekti)]

	10. Procedurat e administrimit të fondit BID dhe Plani i veprimit për vitin e parë. 
	Dokumentacion shtesë bashkëlidhur:
Po  □           
- Plani i veprimit për zbatimin e Planit të biznesit dhe Planit të investimit në vitin e parë të BID-it.

	Përshkrim:
[Përshkruani përbërjen e fondit BID, të ardhurat që do të përfshihen aty dhe se si do të administrohet fondi BID, mënyrën e raportimit mbi të ardhurat e krijuara dhe shpenzimet e kryera dhe Planin e veprimit për zbatimin e Planit të biznesit dhe Planit të investimit (bashkëngjitur këtij prospekti) gjatë vitit të parë të BID-it.]

	11. Të drejtat dhe detyrimet e paguesve të kuotës BID dhe të drejtat e detyrimet e anëtarëve të organizatës BID (në rastin e organizatës BID me anëtarësi). 
	Dokumentacion shtesë bashkëlidhur:
Po  □           Jo  □

	Përshkrim: 
[Përshkruani të drejtat dhe detyrimet e paguesve të kuotës BID, sipas parashikimeve të ligjit nr. 63/2020, “Për zonat e përmirësimit të biznesit (BID)” dhe të drejtat dhe detyrimet e anëtarit të organizatës BID, sipas parashikimeve të ligjit për organizatat jofitimprurëse dhe siç do të reflektohen në statutin e organizatës BID.

Në të drejtat e paguesve të kuotës BID përfshihen:
a) E drejta për të qenë anëtar i organizatës BID dhe për të pasur të drejtat dhe detyrimet e anëtarëve të BID-it, siç parashikohet në aktet e brendshme të organizatës BID përkatëse dhe në legjislacionin për organizatat jofitimprurëse.
b) E drejta për të kërkuar dhe monitoruar kryerjen e auditimit dhe të publikimit nga organizata BID të pasqyrave financiare mbi të ardhurat dhe shpenzimet përkatëse, gjatë një periudhe të caktuar dhe sipas legjislacionit në fuqi.
c) E drejta për të kërkuar zëvendësimin e anëtarëve të organit vendimmarrës të organizatës BID, ose të kërkojnë pajtimin e një organizate BID tjetër, në rastin kur kjo e fundit nuk ushtron veprimtarinë në përputhje me prospektin BID të miratuar. Miratimi i zëvendësimit të anëtarëve të organit vendimmarrës të organizatës BID dhe kërkesa për pajtimin e një organizate tjetër BID është objekt i së njëjtës procedurë njoftimi dhe votimi që zbatohet për propozimin dhe miratimin e prospektit BID dhe nuk mund të bëhet më shpesh se një herë në një vit kalendarik.
ç) E drejta për të kërkuar në Bashki, nëpërmjet organizatës BID, të rregullojë një zonë këmbësorësh brenda zonës BID, nëse është e mundur, në përputhje me legjislacionin e zbatueshëm.

Në detyrimet e paguesve të kuotës BID përfshihet detyrimi për të paguar kuotën BID dhe çdo detyrim tjetër të parashikuar në prospektin BID.]

	12. Informacion mbi financimet që do të japë bashkia, sipas angazhimeve përkatëse gjatë autorizimit të BID-it përkatës, si dhe informacion mbi planet afatmesme buxhetore (PBA) të miratuara nga Këshilli Bashkiak para datës së njoftimit të prospektit.
	Dokumentacion shtesë bashkëlidhur:
Po  □           Jo  □

	Përshkrim: 
[Përshkruani nëse parashikohet që Bashkia të japë financim për BID-in për të mbështetur Planin e biznesit të propozuar me propozimin për BID, bazuar në informacionin që disponojnë propozuesit e BID-it mbi planet afatmesme buxhetore (PBA) të bashkisë përkatëse ose propozimin për BID, për të cilin bashkia ka lëshuar autorizimin.]

	13. Organizimi ligjor, strukturat e organeve vendimmarrëse dhe ekzekutive të organizatës BID që do të administrojë fondin BID. 
	Dokumentacion shtesë bashkëlidhur:
Po  □           Jo  □


	Përshkrim:
[Përcaktoni cila do të jetë organizata BID që do të administrojë fondin BID: nëse është një organizatë që do të themelohet rishtazi apo një organizatë ekzistuese, përshkruani formën e organizimit të organizatës BID, sipas një prej formave të përcaktuara në ligjin për organizatat jofitimprurëse, strukturën dhe përbërjen e organeve vendimmarrëse dhe ekzekutive të saj, mënyrën e zgjedhjes së tyre, organizimin e mbledhjeve dhe marrjen e vendimeve, organet konsultative apo të tjera lidhur me administrimin e fondit BID, si dhe publikimin e vendimeve të marra nga organizata BID. Për rastin kur është rënë dakord që organizata BID që do të administrojë fondin BID të jetë një organizatë jofitimprurëse ekzistuese, propozuesi i BID-it deklaron organizatën ekzistuese, dhe përshkruan angazhimin e marrë nga organizata ekzistuese për të vepruar si organizata BID, në përputhje me prospektin BID, sipas marrëveshjes formale të nënshkruar me këtë organizatë. Përcaktoni kushtet e shpërndarjes së organizatës BID, të cilat do të pasqyrohen në statutin e organizatës BID, sipas legjislacionit përkatës në fuqi.]

	14. Shpjegim nëse ndonjë nga shpenzimet e kryera për zhvillimin e propozimit për BID, kryerjen e njoftimit ose zbatimin e BID-it do të mbulohen nga kuota BID.
	Dokumentacion shtesë bashkëlidhur:
Po  □           Jo  □

	Përshkrim:
[Përcaktoni nëse shpenzimet e kryera nga propozuesit e BID-it do të mbulohen nga fondi BID. Ky përcaktim nuk mund të ndryshojë nga ai i kryer në propozimin për BID, për të cilin është marrë autorizimi nga bashkia përkatëse.]

	15. Mënyrën e përgatitjes, botimit dhe qarkullimit të prospektit BID.
	Dokumentacion shtesë bashkëlidhur:
Po  □           Jo  □

	Përshkrim:
[Përshkruani procesin e përgatitjes, këshillimeve të kryera, shpalljes dhe njoftimit të prospektit BID pranë personave me të drejtë vote në zonën BID.]

	16. Mënyra e njoftimit dhe votimit të ndryshimit të prospektit BID.
	Dokumentacion shtesë bashkëlidhur:
Po  □           Jo  □

	Përshkrim:
[Çdo ndryshim i prospektit BID, përfshirë ndryshime të kuotës BID, strukturës së organizatës BID apo ndryshime të tjera gjatë kohëzgjatjes së BID-it, do t’i nënshtrohet së njëjtës procedurë njoftimi dhe votimi që zbatohet për propozimin dhe miratimin e një prospekti të ri BID. Në këtë rast, organizata BID do të hartojë propozimin për ndryshimin e prospektit BID, sipas diskutimeve dhe vendimit të marrë në organin e saj vendimmarrës apo me kërkesë të çdo paguesi të kuotës BID. Organizata BID njofton dhe publikon njoftimin për ndryshime të prospektit BID në media, e afishon atë në mënyrë të dukshme në hapësirat publike të zonës BID dhe në vendin e njoftimeve të bashkisë përkatëse, si dhe njofton me postë njoftimin për ndryshimin e prospektit BID pranë bashkisë përkatëse dhe në selinë e regjistruar të çdo paguesi të kuotës BID. Njoftimi për ndryshimin e prospektit BID përmban përmbledhje të ndryshimeve të prospektit BID, si dhe informacion mbi vendin ku mund të dorëzohen formularët për votimin e prospektit BID dhe procedurat e votimit.]


	17. Mënyrën e njoftimit të ripërtëritjes së kohëzgjatjes së BID, nëse do të jetë i zbatueshëm.
	Dokumentacion shtesë bashkëlidhur:
Po  □           Jo  □

	Përshkrim:
[Përshkruani procedurat e miratimit për zgjatjen e afatit të BID-it. Për ripërtëritjen e kohëzgjatjes së BID-it, organizata BID duhet të ndjekë të njëjtën procedurë si për miratimin fillestar të një BID-i, ka të drejtën të kërkojë nga paguesit e kuotës BID zgjatjen e afatit të BID-it. Në rast të miratimit të ripërtëritjes së kohëzgjatjes së BID-it nga shumica e personave me të drejtë vote, organizata BID merr konfirmimin përkatës të bashkisë, sipas të njëjtave procedura të ndjekura për miratimin fillestar të një BID-i. Zgjatja e afatit të BID-it duhet t’i nënshtrohet së njëjtës procedurë të përcaktuar në ligjin nr. 63/2020 për miratimin e BID-it.]

	18. Mënyra e njoftimit të BID-it të miratuar dhe krijimit të organizatës BID. 
	Dokumentacion shtesë bashkëlidhur:
Po  □           Jo  □

	Përshkrim: 
[Përshkruani mënyrën e njoftimit të BID-it të miratuar te të gjithë paguesit e kuotës BID. Në vijim të votimit të prospektit BID, në rast të miratimit të BID-it, propozuesit për BID detyrohen të njoftojnë të gjithë paguesit e kuotës BID për këtë fakt dhe për fillimin e themelimit të organizatës BID ose të pajtimit të një organizate jofitimprurëse ekzistuese, sipas përcaktimeve të pikës “h” më sipër. Mënyra e njoftimit mund të kryhet sipas të njëjtave procedura si njoftimi për BID. 
[bookmark: _GoBack]Propozuesi i BID-it deklaron se do të nisë procesin e themelimit dhe të regjistrimit të organizatës BID në gjykatën kompetente, brenda 90 ditëve kalendarike nga data e miratimit të prospektit BID, nëse e zbatueshme. Në rastin kur në pikën “h” më sipër është parashikuar që BID-i të administrohet nga një organizatë jofitimprurëse ekzistuese, përcaktoni afatet brenda të cilave duhet të pajtohet/kontraktohet organizata BID e përcaktuar shprehimisht në prospektin BID.]

	19. Afati brenda të cilit organizata BID do të lidhë marrëveshjen operacionale me bashkinë përkatëse, në përputhje me dispozitat e prospektit BID.
	Dokumentacion shtesë bashkëlidhur:
Po  □           Jo  □

	Përshkrim:
[Përcaktoni afatin brenda të cilit do të lidhet marrëveshja operacionale me bashkinë përkatëse.]





